Sacrosancte ecclesie Sancti Vincentii martiris que est constructa infra muros Matisconum, cui domnus Ado episcopus preest. Ego Wicardus et Rotrudis femina cogitamus de periculo animarum nostrarum, propterea donamus ad ipsam casam Dei, ad stipendia fratrum, aliquid de rebus nostris que sunt site in pago Matisconense, in agro Ibiacense, in villa Verriaco vocata. Hoc est curtilus cum manso qui terminat a mane terra Adalberti presbiteri cum heres, a medio die via publica et terra Sancti Petri, a sero et circio terra Warulfi. Infra istas terminationes, ipsum curtilum et ipsam vineam et quicquid ad ipsam aspicit, hoc sunt curtiferis, vineis, campis, pratis, silvis, omnia et ex omnibus totum donamus ad ipsam casam Dei, eo tenore dummodo vivimus usum et fructum (habeamus), post nostrum decessum, ad ipsam casam Dei perveniat; et si quis contradixerit de auro uncias XII componat. S. Wicardi. S. Bernardi. S. Lamberti. S. Gontart. S. Arembert. S. Argi. S. Alberti. S. Otbranni.